CELEX: 32021D1311
Language: da
Date: 2021-07-30 00:00:00
Title: Kommissionens gennemførelsesafgørelse (EU) 2021/1311 af 30. juli 2021 om anerkendelse af Hrvatski Registar Brodova (Kroatiens skibsregister) som et klassifikationsselskab for fartøjer til sejlads på indre vandveje i overensstemmelse med Europa-Parlamentets og Rådets direktiv (EU) 2016/1629

9.8.2021   
               
               
                  DA
               
               
                  Den Europæiske Unions Tidende
               
               
                  L 284/17
               
            
         KOMMISSIONENS GENNEMFØRELSESAFGØRELSE (EU) 2021/1311
         af 30. juli 2021
         om anerkendelse af Hrvatski Registar Brodova (Kroatiens skibsregister) som et klassifikationsselskab for fartøjer til sejlads på indre vandveje i overensstemmelse med Europa-Parlamentets og Rådets direktiv (EU) 2016/1629
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv (EU) 2016/1629 af 14. september 2016 om fastsættelse af tekniske forskrifter for fartøjer til sejlads på indre vandveje, om ændring af direktiv 2009/100/EF og om ophævelse af direktiv 2006/87/EF (1), særlig artikel 21, stk. 1,
         efter høring af det udvalg, der er nedsat i henhold til artikel 7 i Rådets direktiv 91/672/EØF af 16. december 1991 om gensidig anerkendelse af nationale bådførercertifikater for transport af varer og personer ad indre vandveje (2), og
         ud fra følgende betragtninger:
         
                     (1)
                  
                  
                     Kroatien har indgivet en ansøgning til Kommissionen om anerkendelse af Hrvatski Registar Brodova (herefter »HRB«) som et klassifikationsselskab i overensstemmelse med direktiv (EU) 2016/1629.
                  
               
                     (2)
                  
                  
                     Kroatien har også indgivet de oplysninger og den dokumentation, der er nødvendige for, at Kommissionen kan kontrollere, om anerkendelseskriterierne er opfyldt.
                  
               
                     (3)
                  
                  
                     Da Centralkommissionen for Sejlads på Rhinen (CCNR) har opbygget en betydelig ekspertise i udvikling og ajourføring af tekniske forskrifter for fartøjer på indre vandveje, og for at fremme udviklingen af ensartede forskrifter på dette område, bad Kommissionen sekretariatet for CCNR om at fremlægge en rapport med henblik på at lette den tekniske analyse af data vedrørende HRB.
                  
               
                     (4)
                  
                  
                     Efter at have vurderet oplysningerne og den medfølgende dokumentation for ansøgningen om anerkendelse, hvor rapporten udarbejdet af sekretariatet for CCNR blev taget i betragtning, har Kommissionen konkluderet, at HRB opfylder de kriterier, der er fastlagt i bilag VI til direktiv (EU) 2016/1629 —
                  
               VEDTAGET DENNE AFGØRELSE:
         
            Artikel 1
            Hrvatski Registar Brodova anerkendes som et klassifikationsselskab for fartøjer til sejlads på indre vandveje i overensstemmelse med direktiv (EU) 2016/1629.
         
         
            Artikel 2
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 30. juli 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 252 af 16.9.2016, s. 118.
         
            (2)  EFT L 373 af 31.12.1991, s. 29.